Tagrumma n tnfusin Odaduc d tarir. Ikka tt inn yan urgaz vurs yan urba amççyan, icwan. ism nns odaduc. Yusa d vursn laç, ddun ar tnadan ka n tmazirt g mani zddvn, umçn yan ubrid ivzzifn, allig nn uwän vr yat tmazirt g llan cigan n igran. inna as odaduc: uplv a baba, bnu i ka n ivrm tzrid iyi da. irar as babas: uhu a memmi! yura udvar a, gådv vifk cigan. inna as odaduc: ad ur tgåid a baba, vas bnu i ivrm n wuzzal, tzrid iyi. g ubrid. Allig as t ibna, iddu yadj t iwul nns. tçëa t yat trbat ism nns tarir tzdv iwul nns, acku awd nttat, tdda d vr udvar a, tzdv g yat taddart n wuzzal, ddaw yat tsklut taxatart. Ur tt yanniy odaduc wala babas. yan wass, tvra as allig d issigga, tnna as: Addu d ad nmun ad d nkks tallfin zg tbpirt. irar as odaduc: - ddu vas kmmin, kkiv d nkk! yazzl izwur tt, ikks akæ aynna illan n tallfin, irwl. nttat ur nn tufi awd imiqq. Yan wass yaänin, tvra as i odaduc, tnna as: - addu d ad nmun ad nkks tazart. inna as: - toïïëd, vas dvi ayd tt d kksv! Izwur tt, ixrrf tasklut iwul nns. Yat tikklt yaänin, tnna as tarir i odaduc: - ha tin tlla tmvra g yat tgmmi inmalan, id ad nmun? inna as: - uhu, ur da tdduv vr wanna ur i ivrin. Ku tikklt, da as tettr ca, ur da ittiri acku igåd zg digs, ur tt yumin. Allig tupl taddj t iwul nns, ad ittg aynna ira. maca, allig zrin idsn wussan, yav ca odaduc, yavul ur da ittiviy ad ittffv, ur yufi ma ad as yakkan ma ad ittetta wala ma ad issa. Ur yad da t ttanni tarir. yat tifawt, tddu ad tssigg g taddart nns, ur tçëi awd imiqq, nttat tvra as, tslla as ar inddr, ar isawal vas s lpilt!!! tkcm d vifs, tçëa t yumç adis nns, ar isouqquy. tssn is t yav ca g udis nns. zg wassa, ur Da digs tbääu, ar as takka isafarn nna as todl s idsn imvayn allig d isoayd tadusi nns, ALLIG yavul ijji. Zrin idsn wussan, ioayd d vurs babas, ad içë ma ad iga memmis. allig as inna vif ma ad as ijëan, d ma ad t iqabln allig ijji. idda vr tarir isnimmr tt, yini as i memmis: tarbat a tpla ac, max ad ur tt ttawld. inna as odaduc: - yyih a baba! ha tin tçil. Ad tt awlv maca addji g udvar a, ha tin ipla av. digs cigan n yigran. digs yan unzwi ivudan d cigan n ivzran n waman. Askka nns, ddun vr tmazirt n tarir, tsnot asn ayt uxam nns. ttrn afus nns zg babas. ggn yat tmvra ihyyan s yat trabbut n upidus, oaydn d vr ivrm n odaduc qqimin digs abda, ddrn g yat tlelli ivudan!!. slsnas d buwxsas Kkan sin icirran gan ikniwn, yan ism nns slsnas, icwa cigan vif ugmas buwxsas. Yan wass Ira buwxsas ad iddu ad inada ma vur ikssa, ar t ittwggaä ugmas slsnas, inna as: - ad ur kssa vur wanna mi ggant walln tiçëwalin. Iddu vr yan ugadaz, ha nn yan urgaz açëwal n walln idda d vurs inna as: - idd ad vuri tksd? irar as: - uhu, inna i ugma ad ur kssa vr urgaz açëwal n walln. Iddu urgaz nnav ar t ittpawal div ar tiss këaät n tikkal inna as: - ha nn akæ ayt tmazirt a gan içëwaln n walln, mc trid ad tkst mun digi. Iddu buwxsas ar ikssa vur urgaz nnav, ar as isiris idsn ccëuä iwoën, ar as ittini: ‘ ’ ad tasid tamvart d uzrg, tprid ulli adday nmmutti zg udvar, ad d tawid ifrax I icirran g ugunun ku ass, ad tasid inbyawn, ad ur toããaën akal ar jaj n uxam, ad ur tsäaëd apfur g sksu adday da n tetta, ad ur tbbid tama i tuvrift nna ttawid vr tkssa, adday isiwl äiku, ad nbäu, ad tddud ibrdan nnk. Iqqim ugmas n slsnas ar ittgga akæ aynna as inna urgaz. allig iwpl ur yad iviy ad ikmml, iëmi äiku ad isiwl pma ad digs ibäu. Yan wass, yazn buwxsas vr ugmas slsnas, ha t ibdd d vifs iqis as akæ aynna vifs issukka urgaz. yazn slsnas ugmas ibrdan nns iqqim ntta ad ikssa g udvar nns. Ass amzwaru, yiwi slsnas tuvrift n uvrum vr tkssa ittc as ammas, irar d tama inna as i bab n txamt: - tnnid i ad ur tbbid tama i tvrift. yawi d i icirran tivirdam g ugunun Allig ar tmmnsawn, ar ittetta zg dat n bab n txamt, inna as: - tnnid i ad ur tsäaëd apfur g sksu. Askka, ran ad ëpln, issrbu “ slsnas ” azrg d ifggagn i tmvart n urgaz. Issupl slsnas ayt uxam s tmunnaä nns. allig upln, inna as urgaz i tmvart nns: - ali vr nnig n tsaft tgd amm äiku Ur içëi is as ifra slsnas. inna as i slsnas: - addu d a nbäu, ha tin isawl äiku. inna as slsnas: - ur igi äiku vas wanna ssrdlv s ufus inu, iwt tamvart illan nnig n tsaft s islli imrz as. Inna as bab n txamt i yan ugmas: - ixããa ad nv slsnas. ifru asn div slsnas. g yiä, nnan as: - gn ammas n warraw nnv, ha tin ur ak nhyya advar. G wammas n yiä, irwl slsnas, izri vif tnvurt n urgaz ipri as ulli, yawi tnt s yan oari yaggugn. Iqqima slsnas ar isvuyyu s ma ad as ifka ëbbi g ugëä nns: - A imzdavn n oari! A imzdavn iozzan! Mrpba issun g yat tmvra ivudan; apuli i ku yan digun! Sllan as kullu imudar iramyarn, ddun d s tazzla. Isqsa yizm slsnas xf wulli d tmukrist a; allig as iqis aynna as ijëan d urgaz, inna as yizm: - Nkæni ur da nttetta ulli ittyakrn, rar tnt i bab nn snt! inna as yizm: - Ma ayd trid dvi zg dignv ini t! inna as slsnas: - Ddiv d varun ad awn ttrv amu nnun, riv ad i tfukkum zg urgaz bu wulli ha tin ira ad i inv ntta d gmas. inna as yizm: - Ssfld iyi mlip, nkæni ur da ntetta vas aynna ngmr s tidi n ugnzi nnv, snot av vas tanvurt mani g tlla!! Allig t iqawl yizm ad t ifukku, yazn d aggudas yan wuccn ad irar ulli, ad as isnot div tanvurt pma ad yisin abrid nns. Tifawt, iddu d urgaz ar irzzu vif slsnas allig t id yufa, allig ira ad t yamç, ffvn as d imudar iramyarn, paëãn t!! allig d idda yizm! inna as: - Ma ayd trid zg urba a amççyan, ha tin inna i akæ aynna as tjjëid, dvi ini i: - Idd ad k nttc kyyin midd ad nttc ulli nnk illan g tnvurt, ma ayd trid dvi ini i t? inna as urgaz: - samp iyi a mass izm, ur sar nniv ad gv imjëitn ad i urba ad, awyat kullu ulli inu vas adjat i nkkin! Yumr yizm avilas d idsn imudar ad ddun ad awin ulli. Tunaruz d oica Tga tunaruz yat trbat tagujilt. tzdv d immas tilelli g yat tgmmi taqburt G wammas n idurar n waïlas n wammas. tmççiy, vars sa n isgåasn maca vars yan unlli iplan yugrn win ixatarn. da tddu vr tinml n ivrm nns yaggugn. tga timhirrit, ur da tt issupal ubrid ivzzifn wala anzwi iqqrfn. G ubrid nns ittawin vr tinml, da tzrri ku ass vif yat trbat anct nns, da tzddm tama n ubrid, ar tqqaz g wakal vif iqqba s yat tmadirt, udm d ifassn nns digsn irkan. tidi ar as d ttg ^ åz vif ignzi nns. Adday tanni tunaruz tarbat a, da digs tzzugz s yan i ^ ç ^ Ëi ammi tra ad as tini ca. tqqima digs cigan. tarbat a awd nttat, adday tannay tunaruz ku tifawt, da tzrri zg tama nns ar tddu vr tinml, da tëççm i tmadirt nns, tsrs tt g wakal, ar tzzugz awd nttat d tunaruz. Yat tifawt, allig tumz abrid nns vr tinml, tanni tarbat a, ttilli d vurs, tnna as: -azul a ultma, ma ad igan ism nnm? Trar as: - ism inu oica. Tinni as: - ivuda yism nnm, nkk ism inu tunaruz! da km ttannayv ku tikklt ar tqqazd akal, ar d tssufuvd iqqba, ar tzddmd. is ur tupild s tmara a? max allig ur da tddud vr tinml amm ku icirran n ivrm? ad tlmdd, ad tisind ad tvrd, ad tisind ad tssiïnd. ha tin illa vurnnv yan uslmad iplan. da av isslmad awd iskkiln n tfinav. Trar as oica, tnna as: - yyih a ultma uplv, maca ur ufiv ma ad tggav. ha iyi, Da ttawsv i imma, tqqima g taddart, yav tT ca. ur da ttiviy ad tmmctag g tgrst S uqraf n unzwi aynnav as da as ttawiv ikccuän pma ad tssrv iäaën nns. Tqqima oica g wul n tunaruz, tnna as: - ixããa ad naf ma ad nttgga i tmukrist nnm pma ad tddud ad tvrd g tinml. Tddu tunaruz tals aynnav i imddukkal nns n Tinml. allig msawaln ingr idsn. msasan ad awsn i oica, ad as ttawin ku ass iqqba d tirgin i immas pma ad tssrva tafkka d iäaën nns ar d tjji. Tavul oica ar idsn ttmun ku ass ad tvr g tinml. Tmmr cigan nttat d immas s umyawas n tunaruz d imddukkal nns, d s ulmmud nns g tinml. ku ass, ar tn tsnimmir vif twizi nnsn d ku aynna as gan.